Івана-Франкоўская вобласць

Іва́на-Франко́ўская во́бласць () — адміністрацыйна-тэрытарыяльная адзінка на Украіне. Плошча вобласці складае 13,928 тыс. км². Насельніцтва — 1 406,1 тыс. чалавек (2006). Адміністрацыйны цэнтр — Івана-Франкоўск (колішні Станіславаў — да 1962 года. 

 Геаграфічныя звесткі 
 Месцазнаходжанне 
Размешчаная на паўночным захадзе Украіны. 

На паўночным захадзе мяжуе з Львоўскай, на паўднёвым захадзе — з Закарпацкай, на паўночным усходзе — з Чарнавіцкай, на поўдні — з Цярнопальскай абласцямі Украіны. На поўдні вобласці праходзіць дзяржаўная мяжа з Румыніяй.

 Клімат 
Клімат умерана кантынентальны. У Паднястроўі і Прыкарпацці зіма даволі мяккая (сярэдняя тэмпература студзеня −5,5 — −4 °C), лета цёплае (ліпень +18 — +19 С). Ападкаў 500—800 мм у рок. Працягласць вегетацыйнага перыяду да 210—215 дзён. У Карпатах клімат больш суровы і вільготны і моцна змяняецца з вышынёй; сярэдняя тэмпература студзеня −9 — -6 °C, ліпеня +6 — +17 °C; колькасць ападкаў ад 800 да 1400 мм і больш. Вегетацыйны перыяд — 90 дзён.

 Рэльеф 
Вобласць размешчаная на сутоках Усходне-Еўрапейскай раўніны і Карпатаў. Паводле характару рэльефу тэрыторыя вобласці падзяляецца на 3 часткі: раўнінную, лесастэпавую — Паднястроўе; сярэднюю прадгорную — Прыкарпацце; паўднёва-заходнюю горную — Карпаты, якая займае амаль палову тэрыторыі вобласці. На паўночна-ўсходняй яе ўскраіне ляжаць раўніны Аполья і Пакуцця. 

У Чарнагорскім храбты Карпатаў знаходзіцца найвышэйшая гара Украіны — Гаверла (2061 м).

Глебавы покрыў змяняецца з вышынёй. На раўнінах пераважаюць шэрыя лясныя ападзоленыя глебы і чарназёмы ападзоленыя, у прадгор'ях — дзярнова-падзолістыя глебы, у горах — бурыя горна-лясныя разнастайнай ступені ападзоленасці дзярнова-буразёмныя і горна-лугавыя дзярновыя і тарфяныя.

 Адміністрацыйны падзел 
Вобласць налічвае 6 адміністрацыйных раёнаў, 62 тэрытарыяльныя грамадыУряд визначив адміністративні центри та затвердив території громад усіх областей, 15 гарадоў, з якіх 5 — абласнога значэння, 24 гарадскія пасёлкі, 745 вёсак.

 Гарады 

 Абласнога значэння 
 Балэхіў
 Івана-Франкоўск
 Калуш
 Каламыя
 Ярэмчэ

 Раённага значэння 
 Бурштын
 Галыч
 Гарадэнка
 Даліна
 Косіў
 Надвірна
 Рагатын
 Снятын
 Тлумач
 Тысменіца

 Вядомыя асобы 
 Сцяпан Бандэра
 Францішак Карпінскі
 Васіль Гуменюк

 Гл. таксама 
 Ліпіцкая культура

Катэгорыя:Вобласці Украіны